**Základná škola s materskou školou, Snežnica 218**



**PLÁN PRÁCE ŠKOLY**

**Školský rok 2023/2024**

**1    Organizácia školského roka 2023/2024**

Školský rok sa začína 1. septembra 2023. Školské vyučovanie sa začína 4. septembra 2023 (pondelok). Školské vyučovanie v prvom polroku školského roka sa končí 31. januára 2024 (streda). Školské vyučovanie v druhom polroku školského roka sa začína 1. februára 2024 (štvrtok) a končí sa 28. júna 2024 (piatok).



**Prehľad termínov Testovanie 9 /T9/ v školskom roku 2023/2024**

|  |  |  |
| --- | --- | --- |
| **Testovanie**  | **Termín**  | **Predmet**  |
| **T9** riadny termín  | **20. 3. 2024** (streda) | matematika, slovenský jazyk a literatúra, maďarský jazyk a literatúra\*  |
| **21. 3. 2024** (štvrtok) | slovenský jazyk a slovenská literatúra\*, ukrajinský jazyk a literatúra\*\*  |
| **T9** náhradný termín  | **4. 4. 2024** (štvrtok) | matematika, slovenský jazyk a literatúra, maďarský jazyk a literatúra\*  |
| **5. 4. 2024** (piatok)  | slovenský jazyk a slovenská literatúra\*, ukrajinský jazyk a literatúra\*\*  |

\*škola s vyučovacím jazykom maďarským \*\* škola s vyučovacím jazykom ukrajinským

**1.1 Zasadanie pedagogických rád**

|  |  |
| --- | --- |
| Porada | Dátum |
| Pedagogická rada  | 31.08.2023 |
| Hodnotiaca pedagogická rada | 22.11.2023 |
| Klasifikačná pedagogická rada  | 25.01.2024 |
| Hodnotiaca pedagogická rada | 23.04.2024 |
| Klasifikačná pedagogická rada  | 21.06.2024 |
| Vyhodnocovacia porada | 28.06.2024 |

Okrem pedagogických rád sa budú konať pracovné pedagogické porady, ktoré sa budú konať na začiatku nového mesiaca. Na poradách sa upresnia dátumy k naplánovaným aktivitám koordinátorov.

Jednoduché úlohy a opatrenia sa budú riešiť:

- oznamom na nástennej tabuli

- oznamom na nástenke v aplikácii EDUPAGE

- prostredníctvom VPZ MZ a PK

- krátkymi operatívnymi poradami

**1.2 Rodičovské združenia, individuálne konzultácie s rodičmi**

|  |  |
| --- | --- |
|  | Dátum  |
| Plenárne ZRPŠ | 19.09.2023 (pondelok) |
| Triedne ZRPŠ | 20.11.2023 (pondelok) |
| Triedne ZRPŠ | 22.01.2024 (pondelok) |
| Triedne ZRPŠ | 18.04.2024 (štvrtok ) |
| Triedne ZRPŠ | * + 1. (pondelok)
 |

**1.3 Organizácia kurzu Ochrana človeka a prírody**

Kurz bude realizovaný formou účelových cvičení na II. stupni a didaktických hier na I. stupni

|  |  |  |
| --- | --- | --- |
| Názov | Ročníky | Termín |
| Didaktické hry: Ochrana človeka a prírody a dopravná výchova | 1. – 4.
 | T: 29.9.2023 |
| Účelové cvičenia: Ochrana človeka a prírody a dopravná výchova |  5. – 9.  | T 28.09.2023P. 29.09.2023T. + P. 24.06. – 25.06.2024 |

**1.4 Škola v prírode**

Žiaci 3. a 4. ročníka sa zúčastnia v školskom roku 2023/2024 školy v prírode. Miesto a termín vyberieme podľa ponuky.

**1.5 Zápis žiakov do 1. ročníka**

Zápis žiakov do 1. ročníka v školskom roku 2023/2024 sa bude konať v mesiaci apríl 2024, termín bude bližšie určený CPPPaP v KNM.

**1.6 Personálne obsadenie školy**

V stave k 01.09.2023 vyučuje na škole 19 pedagogických pracovníkov, z toho 3 vychovávateľky, 1+2 pedagogickí asistenti. Na škole pôsobí školský špeciálny pedagóg, výchovný a kariérny poradca.

|  |  |
| --- | --- |
| ***Vedenie školy***  | ***Funkcia*** |
| Mgr. Mária Ševčíková | riaditeľka školy |
| Mgr. Žofia Labudová  | zást. riad. ZŠ  |
| Mgr. Žofia Labudová | zást. riad. MŠ |
| Mgr. Žofia Labudová  | špg. pedagóg |
| Mgr.Lenka Trnková | výchov. a kariér. poradca |
| Mgr. Lucia Gregorová | zodpovedná vych. ŠKD |
| Katarína Ochodničanová | vedúca ŠJ |

**Zadelenie triednictva :**

|  |  |  |  |
| --- | --- | --- | --- |
| ***Meno*** | ***Trieda*** | ***Počet žiakov*** | ***Aprobácia*** |
| Mgr. Adela Daňová | I. | 20 | 1.-4. |
| PaedDr. Jana Chovancová | II. | 16 | 1.-4. |
| Mgr. Jana Kubjatková | III. | 14 | 1.-4. |
| Mgr. Žofia Labudová | IV. | 16 | 1.-4. |
| Mgr. Lenka Trnková  | V. | 14 | SJL, DEJ |
| Mgr. Zina Labudová | VI. | 16 | VYV, RUJ |
| Ing. Martina Fridrichová | VII. | 10 | GEG |
| Mgr. Kamila Mozolová | VIII. | 12 | SJL, BIO |
| Mgr. Alexandra Hazuchová | IX. | 9 | ANJ, BIO |

**Ostatní vyučujúci :**

|  |  |  |
| --- | --- | --- |
| Mgr. Beáta Rychlá |  | MAT, CHE |
| Mgr. Martin Adamčík  |  | NBV |
| Ing. Viera Antecká |  | VŠ |
| Mgr. Andrea Slováková  | ŠKD I. oddelenie | vychovávateľka |
| Mgr. Lucia Gregorová | ŠKD II. oddelenie | vychovávateľka |
| M. Mondoková | ŠKD III. oddelenie | vychovávateľka |
| Bc. Michaela Suriaková  |   | pedagogický asistent  |
| Ivona Vnuková - projekt |  | pedagogický asistent |
| Martina Worek - projekt |  | pedagogický asistent |
| Mgr. Michal Jesenský |  | školský digitálny koordinátor |
| Ing. Veronika Sabelová |   | ekonómka |

**Prevádzkoví zamestnanci :**

|  |  |
| --- | --- |
| Oľga Cesneková | školníčka */ na celý úväzok/* |
| Mária Králiková | upratovačka */ na celý úväzok/* |
|  Jaroslav Labuda | Údržbár – dohoda, kurič |

**Školská jedáleň*:***

Darina Kohútová- kuchárka */ na celý úväzok/*

Jana Rudincová – kuchárka */ na celý úväzok/*

Eva Kurková – pomocná sila */ celý úväzok/*

**Ďalšie funkcie**

|  |  |
| --- | --- |
| ***Funkcia*** | ***Zodpovedný*** |
| Výchovný poradca, kariérny poradca | Mgr. Lenka Trnková |
| Bezpečnostný technik | Ing. Martina Fridrichová |
| Kronikár | PaedDr. Jana Chovancová |
| Koordinátor VMR | Mgr. Lucia Gregorová |
| Koordinátor prevencie sociálno-patologických javov | Mgr. Lenka Trnková |
| Koordinátor pre ENV | Mgr. Martina Fridrichová |
| Koordinátor čitateľskej gramotnosti | Mgr. Kamila Mozolová  |
| Koordinátor finančnej gramotnosti | Mgr. Beáta Rychlá |
| Koordinátor prírodovednej gramotnosti | Ing. Martina Fridrichová |
| Koordinátor krúžkovej činnosti  | Mgr. Zina Labudová  |

**Zloženie Rady školy**

|  |  |
| --- | --- |
| Predseda Rady školy : | Ing. Martina Fridrichová ped.zam. |
|  | Žaneta Maslíková ped. zam. |
| Členovia : | Jana Cesneková nepedag.zam. |
|  | Ing.Daniel Michel poslanec |
|  | Miroslav Ševčík poslanec |
|  | Zuzana Sopková poslanec |
|  | Bc. Michal Gábor poslanec |
|  | Miroslav Javorík rodič  |
|  | Magdaléna Tomášová rodič |
|  | Peter Húšťava rodič |
|  | Alena Labudová rodič |

1. **Výchovno-vzdelávací proces**

Výchovno-vzdelávací proces sa uskutočňuje podľa inovovaného školského vzdelávacieho programu Základnej školy s materskou školou, Snežnica 218, ktorý je vypracovaný na základe štátneho vzdelávacieho programu.

* 1. **Školský vzdelávací program**

· viď samostatný dokument školy

* 1. **Učebné plány, učebné osnovy**

Škola má podrobne rozpracovaný učebný plán, ktorý bol zostavený na základe rámcového učebného plánu pre základné školy a jeho Dodatku č. 3, ktorý schválilo MŠ SR  dňa 4. 4. 2019 pod číslom 2019/4559:1-A1010 Učebné plány a učebné osnovy ZŠ s MŠ, Snežnica 218 má podrobne rozpracované v školskom vzdelávacom programe. Učebné osnovy pre jednotlivé predmety sú prílohou školského vzdelávacieho programu.

**2.3 Využitie disponibilných hodín v iŠkVP v školskom roku 2023/2024- ISCED I**

**I. ročník**

**TSV** – Vyučujúci: Mgr. Daňová Adela, 1 disponibilná hodina týždenne/ 33 hodín ročne

pridaná hodina z dôvodu rozvíjania a upevňovania zdravia, zdokonaľovania pohybových zručností

-žiak vie ako sa správať na hodinách TSV, dodržiava hygienu, dokáže sa správne obliecť na športovanie

-žiak pozná základné lokomočné cvičenia, vie ich pomenovať

-žiak sa vie orientovať v priestore, dodržiava pravidlá

-žiak si vytvára návyky správneho držania tela v rôznych polohách

-žiak vie základné rytmické a tanečné cvičenia v rôznych polohách

-žiak vie odhadnúť svoje schopnosti a svoju silu

-žiak správne dýchať pri strečingových cvičeniach

-žiak si vie osvojiť pravidlá vybraných hier a podľa nich konať a rozhodovať

**ANJ**- Vyučujúci: Mgr. Ševčíková Mária, 1 disponibilná hodina týždenne/ 33 hodín ročne

Prostredníctvom disponibilných hodín sa snažíme vzbudiť záujem o anglický jazyk a kultúru. Umožňuje sa žiakom dorozumieť sa v inom jazyku ako vo vlastnom. Žiaci získajú základné vedomosti a zručnosti v anglickom jazyku.

Tematické celky: Predstaviť sa, Farby, Školské veci, Hračky, Rodina

Základná slovná zásoba - predstaviť sa, pozdravy, farby, školské veci, čísla od 0 - 10, abeceda – a, b, c, d, e, f, g, h, i, j, k, l, hračky, rodina a členovia rodiny

Metódy a formy práce –komunikatívne metódy, naratívne metódy, audio-lingválne metódy, didaktické hry, riekanky, pesničky, dramatizácia príbehu, rozhovory, skupinová práca, práca vo dvojiciach, individuálna práca, projekty

**II. ročník**

**MAT** - Vyučujúci: PaedDr. Chovancová Jana, 1 disponibilná hodina týždenne/ 33 hodín ročne

Disponibilné hodiny sa využívajú na:

- riešenie úloh odhadom

- na správnosť a presnosť rysovania

- na prípravu rysovacích pomôcok na vyučovanie

- na rozvoj jemnej motoriky prostredníctvom používania rysovacích pomôcok

- venovanie sa učivu o premene jednotiek

- na venovanie sa úlohám, ktoré rozvíjajú finančnú gramotnosť žiakov

TSV – Vyučujúci: PaedDr. Chovancová Jana, 1 disponibilná hodina týždenne/ 33 hodín ročne

Disponibilné hodiny sa využívajú na:

* turistiku a pohyb v letnej prírode
* pohyb v zimnej prírode
* hry a rôzne pohybové aktivity v okolí školy

**ANJ** - Vyučujúci: Mgr. Ševčíková Mária , 1 disponibilná hodina týždenne/ 33 hodín ročne

Disponibilné hodiny sa využívajú na:

Prostredníctvom disponibilných hodín sa snažíme vzbudiť záujem o anglický jazyk a kultúru. Umožňuje sa žiakom dorozumieť sa v inom jazyku ako vo vlastnom. Žiaci získajú základné vedomosti a zručnosti v anglickom jazyku.

Tematické celky: Pocity, Zvieratá v ZOO, Povolania, Oblečenie, Jedlo a nápoje

Základná slovná zásoba: prídavné mená – pocity, osobné zámená, názvy zvierat v ZOO, čísla 10 – 20, abeceda – m, n, o, p, q, r, s, t, u, v, w, x, y, z, názvy povolaní, oblečenie, základné frázy I´ve got a ..., I like..., I don´t like..., pomenovanie jedál a nápojov

Metódy a formy práce –komunikatívne metódy, naratívne metódy, audio-lingválne metódy, didaktické hry, riekanky, pesničky, dramatizácia príbehu, rozhovory, skupinová práca, práca vo dvojiciach, individuálna práca, projekty

**TSV** - Vyučujúci: Mgr. Ševčíková Mária, 1 disponibilná hodina týždenne/ 33 hodín ročne

Disponibilné hodiny sa využívajú na:

* turistiku a pohyb v letnej prírode
* pohyb v zimnej prírode
* hry a rôzne pohybové aktivity v okolí školy

**III. ročník**

**MAT**- Vyučujúci: Mgr. .Kubjatková Jana, 1 disponibilná hodina z dôvodu rozvíjania matematických zručností, vykonáva spamäti aj písomne základné počtové príklady

* Žiaci sa učia počítať spamäti vzostupne i zostupne
* Žiaci vedia riešiť numerické a kontextové úlohy na základe reality, obrázkovej situácie a udaní číselných hodnôt
* Žiaci využívajú násobenie v praxi
* Žiaci vedia riešiť nepriamo sformulované úlohy a úlohy na rozvíjanie špecifického matematického myslenia
* Žiaci vedia zväčšovať a zmenšovať útvary v štvorcovej sieti
* Žiaci dokážu postaviť stavbu z kociek podľa schémy, vedia postavenú stavbu kódovať
* Žiaci pohotovo premieňajú jednotky dĺžky a rysovať s precíznosťou

**TSV** – Vyučujúci: Mgr. Kubjatková Jana, 1 disponibilná hodina týždenne/ 33 hodín ročne

Disponibilné hodiny sa využívajú na:

* turistiku a pohyb v letnej prírode
* pohyb v zimnej prírode
* hry a rôzne pohybové aktivity v okolí školy

**IV. ročník**

**TSV** – Vyučujúci: PaedDr. Chovancová Jana, 1 disponibilná hodina týždenne/ 33 hodín ročne

Disponibilné hodiny sa využívajú na:

* turistiku a pohyb v letnej prírode
* pohyb v zimnej prírode
* hry a rôzne pohybové aktivity v okolí školy

**Využitie disponibilných hodín v iŠkVP v školskom roku 2022/2023- ISCED II**

**V. ročník**

**VYV**-Vyučujúci: Mgr. Zina Labudová, 1 hodina, zameraná na rozvoj jemnej motoriky, vychádzky do prírody, návšteva výstav a galérií, zapojenie do výtvarných súťaží, dokončovanie prác zadaných na prvej vyučovacej hodine, odbúranie stresu z neúspechu žiaka.

**MAT-**Vyučujúci: Ing. Martina Fridrichová, navýšená 1 hodina matematiky v piatom ročníku je zameraná na upevňovanie a sústavné precvičovanie učiva, prípravu na matematické súťaže, a samozrejme na rozvíjanie finančnej gramotnosti žiakov.

**TSV-**Vyučujúci: Mgr. Zina Labudová, v predmete TSV 1 hodina zameraná na prehĺbenie vzťah k športu, pohybu a zdravej životospráve. Plán bude doplnený o aktivity, ktoré budú motivovať žiakov k športovej aktivite- súťaže, hry, vychádzky.

**VI. ročník**

**DEJ**- Vyučujúci: Mgr. Trnková Lenka, 1 hodina, je zameraná na:

* upevnenia a prehĺbenia učiva,
* rozvíjanie čítania s porozumením,
* analýzu, na opakovanie a spätnú kontrolu,
* tvorbu projektu.

**GEG**- vyučujúci: Ing. Martina Fridrichová, navýšená 1 hodina týždenne. Hodina je využitá na upevňovanie učiva, prácu s mapou, rozširovanie učiva pomocou práce s časopismi a internetom, tvorba projektov.

**MAT-** Vyučujúci: Ing. Fridrichová Martina ,posilnenie časovej dotácie o 1 vyučovaciu hodinu vo vyučovacom predmete matematika v 6. ročníku bude meniť kvalitu výkonu v zavedení základov tematického celku Trochu iné čísla, ako rozširujúce učivo a to v týchto oblastiach:

* Počtové výkony, poradie počtových výkonov
* Slovné úlohy na matematickú a čitateľskú gramotnosť zamerané na desatinné čísla
* Slovné úlohy zamerané na obsah útvarov
* Konštrukcia trojuholníkov
* Práca s tabuľkami a diagramami

**BIO -** vyučujúci Mgr. Kamila Mozolová, 1 hodina, je zameraná na prehlbovanie a upevnenie učiva v jednotlivých tematických celkoch, na výberové témy a na zdokonaľovanie praktických zručností.

**VII. ročník**

**ANJ** - Vyučujúci: Mgr. Alexandra Hazuchová, navýšená 1 hodina anglického jazyka v siedmom ročníku je zameraná na čítanie s porozumením. Celoročne sa budeme venovať čítaniu, budeme využívať dostupnú literatúru (časopisy, články, texty z internetu, dostupná literatúra zo školskej knižnice.) Efektívne čítanie v cudzom jazyku je jednou z najnáročnejších činností žiakov počas učenia sa cudzieho jazyka. Táto dôležitá zručnosť pomáha žiakom uspieť v procese učenia ale aj všeobecne v živote.

Počas celého školského roku 2023/2024 budú mať žiaci pravidelne prideľované články, texty v anglickom jazyku na rozvoj čitateľskej gramotnosti. Žiaci si osvoja slovnú zásobu použitú prirodzene v kontexte. Ich úlohou bude vypracovať stručný obsah, opísať postavy a vyjadriť svoj názor na každé prečítané dielo. Cieľom je zvýšiť záujem o čítanie u detí a zároveň zlepšiť porozumenie čítaným textom v cudzom jazyku.

**RUJ-** Vyučujúci: Mgr. Zina Labudová, časová dotácia predmetu 2 vyučovacie hodiny.Predmet zameraný na rozvoj komunikačných zručností. Našim cieľom je, aby sa žiak vedel vyjadriť v tomto jazyku pri základných témach v živote, vedel sa orientovať v rusky hovoriacej krajine aj v krajinách, kde sa ruský jazyk využíva kvôli cestovnému ruchu a veľkému prírastu turistov z rusky hovoriacich krajín. Ruský jazyk je slovanský jazyk s bohatou historickou a kultúrnou tradíciou, v čom vidíme pozitívum pri motivácii záujmu žiaka o tento predmet.

**SJL** - Vyučujúci: Mgr. Trnková Lenka, 1 hodina, je zameraná na:

* upevňovanie a prehlbovanie učiva,
* na rozvíjanie čítania s porozumením, analýzu textu.

**VIII. ročník**

**BIO** – Vyučujúci: Mgr. Kamila Mozolová – zvýšenú 1 hodinovú dotáciu využijeme na rozvíjanie schopností a zručností pri riešení praktických úloh, spracovávaní jednoduchých správ z pozorovaní a jednoduchých školských projektov.

**RUJ-**Vyučujúci: Mgr. Zina Labudová- časová dotácia predmetu 2 vyučovacie hodiny.Predmet je zameraný na rozvoj komunikačných zručností. Našim cieľom je, aby sa žiak vedel vyjadriť v tomto jazyku pri základných témach v živote, vedel sa orientovať v rusky hovoriacej krajine aj v krajinách, kde sa ruský jazyk využíva kvôli cestovnému ruchu a veľkému prírastu turistov z rusky hovoriacich krajín. Ruský jazyk je slovanský jazyk s bohatou historickou a kultúrnou tradíciou, v čom vidíme pozitívum pri motivácii záujmu žiaka o tento predmet.

**IX. ročník**

**ANJ** - Vyučujúci: Mgr. Alexandra Hazuchová, navýšená 1 hodina anglického jazyka v deviatom ročníku je zameraná na používanie cudzieho jazyka na komunikatívnej úrovni. Celoročne sa budeme venovať konverzáciám, v triede budeme simulovať situácie z reálneho života a budeme sa učiť ako na ne reagovať. Efektívna komunikácia, pri ktorej sa žiaci neboja rozprávať v cudzom jazyku je jednou z najnáročnejších činností žiakov počas učenia sa cudzieho jazyka. Žiaci často krát nechcú alebo sa boja rozprávať. Počas disponibilnej hodiny sa v deviatom ročníku pokúsime tento strach odbúrať.

Počas celého školského roku 2023/2024 budú mať žiaci pravidelne možnosť konverzovať v cudzom jazyku a počúvať rôzne prízvuky a tak sa naučiť rozdiely medzi napr. britskou angličtinou a americkou angličtinou. Žiaci sa oboznámia s rozdielmi medzi britskou a americkou angličtinou, osvoja si výslovnosť a počas konverzácie prirodzene nasajú gramatické štruktúry. Žiaci si osvoja slovnú zásobu použitú prirodzene v kontexte. Cieľom je zlepšiť porozumenie v cudzom jazyku a odbúrať strach z rozprávania v angličtine.

**DEJ-** Vyučujúci: Mgr. Lenka Trnková,zvýšenú 1 hodinovú dotáciu sme zamerali na prehlbovanie vedomostí žiakov, rozvoj kritického myslenia, vytváranie priestoru na diskusiu, prostredníctvom aktivít rozvíjať demokratické hodnoty, posilňovať toleranciu, viesť žiakov k slobode a zodpovednosti.

**FIG** – Vyučujúci: Mgr. Beáta Rychlá – zvýšenú 2 hodinovú dotáciu využijeme na rozvíjanie vedomostí v oblasti finančnej gramotnosti, ako rozumieť financiám a učiť vyhodnotiť finančné ponuky a naučiť sa prijímať správne rozhodnutia v oblasti finančníctva

**RUJ** – Vyučujúci: Mgr. Zina Labudová - časová dotácia predmetu 2 vyučovacie hodiny.Predmet zameraný na rozvoj komunikačných zručností. Našim cieľom je, aby sa žiak vedel vyjadriť v tomto jazyku pri základných témach v živote, vedel sa orientovať v rusky hovoriacej krajine aj v krajinách, kde sa ruský jazyk využíva kvôli cestovnému ruchu a veľkému prírastu turistov z rusky hovoriacich krajín. Ruský jazyk je slovanský jazyk s bohatou historickou a kultúrnou tradíciou, v čom vidíme pozitívum pri motivácii záujmu žiaka o tento predmet.

**INF -**  Vyučujúci Ing. Antecká Viera – 1 hodinová dotácia, 33 hodín ročne, zameraná na realizáciu medzipredmetových projektov, celoškolských programov. Dôležité je, aby sa žiaci oboznámili s pojmami údaj a informácia, s rôznymi typmi údajov, s ich zbieraním, uchovávaním, zobrazovaním, spracovaním a prezentovaním, aby rozumeli pojmom algoritmus a program, aby sa oboznámili so systémami na spracovanie údajov aplikačných programov, aby sa naučili efektívne vyhľadávať informácie uložené na CD alebo na sieti a naučili sa komunikovať cez sieť, aby si rozvíjali formálne a logické myslenie, naučili sa viaceré metódy na riešenie problémov, aby si rozvíjali svoje schopnosti kooperácie a komunikácie, aby sa naučili spolupracovať v skupine pri riešení problému, aby chápali, že informácie, údaje a programy sú produkty intelektuálnej práce, sú predmetmi vlastníctva a majú hodnotu pochopili sociálne, etické a právne aspekty informatiky.

1. **Hodnotenie a klasifikácia predmetov**

Dôležitou a neoddeliteľnou súčasťou výchovno – vzdelávacej práce na základnej škole je hodnotenie a klasifikácia žiakov, ktorú realizujeme na základne metodického pokynu č. 22/2011 na hodnotenie žiakov základnej školy.

Klasifikácia a hodnotenie sa uskutočňuje nasledovne:

1. – 4. ročník – slovné hodnotenie predmetov: náboženská výchova, etická výchova, ostatné predmety sú klasifikované známkou.

5. – 9. ročník – slovné hodnotenie predmetov náboženská výchova, etická výchova, ostatné predmety sú klasifikované známkou.

Klasifikácia a hodnotenie žiakov je podrobne rozpracované v internom školskom dokumente „Systém hodnotenia žiakov“, ktorý je prílohou školského vzdelávacieho programu, ako samostatný dokument.

1. **Starostlivosť o žiakov so zdravotným znevýhodnením**

Školský špeciálny pedagóg, ktorého hlavou náplňou je práca so žiakmi so zdravotným znevýhodnením, poskytuje špeciálno-pedagogický servis žiakom, učiteľom a zákonným zástupcom. V školskom roku 2023/2024 evidujeme na škole 7 žiakov so špeciálnymi výchovno-vzdelávacími potrebami z dôvodu zdravotného znevýhodnenia, ktorí vyžadujú individuálne začlenenie. Žiaci so zdravotným znevýhodnením postupujú podľa individuálneho učebného plánu základnej školy . Škola má podrobne rozpracovaný učebný plán, ktorý bol zostavený na základe rámcového učebného plánu pre základné školy a jeho Dodatku č. 2,  ktorým sa dopĺňajú vzdelávacie programy pre žiakov so zdravotným znevýhodnením a všeobecným intelektovým nadaním pre základné vzdelávanie pre účely školskej integrácie, a ktorý schválilo *MŠ SR* dňa 25. januára 2019 pod číslom 2019/6550:2-A1040 s účinnosťou od 1. februára 2019. Učebné plány a učebné osnovy ZŠ s MŠ, Snežnica 218 má podrobne rozpracované v školskom vzdelávacom programe. Vzdelávanie začlenených žiakov je na našej škole zastrešené spoluprácou s centrom pedagogicko-psychologického poradenstva v Kysuckom Novom Meste.

Všetci žiaci so špeciálnymi výchovno-vzdelávacími potrebami, ktorí sú inkludovaní v bežnej triede, postupujú podľa individuálneho vzdelávacieho programu. Na škole evidujeme žiakov s vývinovými poruchami učenia (dyslexia, dysgrafia, dysortografia), s narušenou komunikáciou, poruchami pozornosti a aktivity, ktorým na odporúčanie špeciálno- pedagogického poradenstva je zabezpečený individuálny prístup. Všetci pedagógovia, ktorí vyučujú týchto žiakov, boli o žiakoch podrobne informovaní vedením školy a boli preukázateľným spôsobom oboznámení so správou zo špeciálnopedagogického vyšetrenia. Všetci vyučujúci sú povinní dodržiavať odporúčania, ktoré vyplývajú zo záverov psychologických vyšetrení.

1. **Záujmové útvary**

 Záujmová činnosť sa organizuje prostredníctvom záujmových útvarov a je financovaná z prostriedkov získaných zo vzdelávacích poukazov. Túto činnosť kontroluje riaditeľstvo školy podľa Plánov práce záujmových útvarov vypracovaných učiteľmi, ktorí vedú jednotlivé záujmové útvary. V školskom roku 2023/2024 škola bude mať predpokladaný počet vzdelávacích poukazov 127 a žiakom ponúkla na výber 9 záujmových útvarov. Vedúci záujmových útvarov do 30. septembra 2023 vypracujú Plán práce záujmových útvarov. Činnosť záujmových útvarov a evidenciu účasti žiakov zaznamenávajú ich vedúci v príslušných Záznamoch o práci v záujmovom útvare.

Okrem pravidelnej záujmovej činnosti bude škola poskytovať individuálnu prípravu žiakov na vedomostné súťaže a olympiády podľa harmonogramu vyhlasovateľom súťaží.

Prehľad krúžkovej činnosti 2023/2024

|  |  |  |
| --- | --- | --- |
| ***Názov krúžku*** | ***Vedúci krúžku*** | ***Veková ketegória*** |
| Tvorivé ručičky | Mgr. Daňová | 3.- 4. roč. |
| Šikovné ručičky | Mgr. Kubjatková |  1.- 2. roč. |
| Dievčatá športujú | Vnuková | 1.– 3. roč. |
| Šport netradične | Mgr. Daňová | 1.– 5. roč. |
| Človeče, nehnevaj sa ! | Mgr. Hazuchová |  5.– 9. roč. |
| Bol raz jeden život | Mgr. Hazuchová |  5.– 9. roč. |
| Mladý čitateľ | Mgr. Mozolová | 1.– 9. roč. |
| Nemčina hrou | Suriaková |  5.– 9. roč. |
| Športový krúžok | Ing. Fridrichová | 7. roč. |

1. **Organizácia metodickej práce na škole**

Činnosť metodických orgánov je nutné orientovať na skvalitnenie a zefektívnenie vyučovacieho procesu, uplatňovanie progresívnych metód a foriem práce. Na základe analýzy výsledkov testov vo vybraných predmetoch prijať opatrenia na odstránenie zistených nedostatočných výkonov žiakov a nedostatkov v hodnotení žiakov a kontrolovať význam plnenia týchto opatrení.

V šk. roku 2023/2024 budú na škole pracovať nasledovné metodické orgány:

**Metodické orgány**

|  |  |
| --- | --- |
| MZ 1. stupňa | PaedDr. Jana Chovancová |
| PK spoločenskovedná I. - SJL, DEJ | Mgr. Kamila Mozolová |
| PK spoločenskovedná II. - ANJ, RUJ | Mgr. Zina Labudová |
| PK spoločenskovedná III.- výchovy | Mgr. Zina Labudová |
| PK prírodovedná - MAT, CHE, BIO, FYZ, GEG, INF | Ing. Martina Fridrichová |

Metodické orgány budú slúžiť ako odborné poradné orgány vedenia školy. Každá PK a MZ sa bude riadiť plánom, ktorý bude slúžiť na aktiváciu výchovno – vzdelávacej práce, výmenu teoretických a praktických skúseností, štúdium odbornej literatúry, dobrú spoluprácu s vedením školy so zámerom čo najvyššej kvality a efektivity vyučovania, inovácie a modernizácie vyučovacieho procesu. MZ a PK bude pružne reagovať na nové situácie. Budú sa včas zaoberať problémami a riešiť ich.

1. **Kontrolná a riadiaca činnosť**

Metodická činnosť vedenia školy bude zameraná na:

· vytváranie vhodných podmienok pre pokojnú a efektívnu prácu pedagogických pracovníkov tak, aby každý mohol prejaviť svoju osobnosť v tvorivej pedagogickej činnosti

· podnecovanie členov pedagogického kolektívu k sebavzdelávaniu prostredníctvom školení, výmenou skúseností, otvorených hodín, internetu

· vytváranie ďalšieho vzdelávania učiteľov prostredníctvom MZ a PK a zabezpečovať tak prenos informácií a poznatkov z okresných podujatí

· zabezpečovanie pedagogických materiálov, záväzných právnych noriem a ďalších predpisov a oboznamovanie s nimi všetkých pracovníkov školy

· metodicky pomáhať začínajúcim učiteľom

Cieľom vnútroškolskej kontroly riaditeľkou školy a vedúcich zamestnancov je získavanie objektívnych informácií o úrovni a výsledkoch práce pedagogických a ostatných zamestnancov školy a pri zistení nedostatkov prijatie opatrení, ktoré vedú k ich odstráneniu. Podkladom tohto plánu je plán kontrolnej činnosti riaditeľa školy.

**Zadelenie kabinetných zbierok**

|  |  |
| --- | --- |
| **Kabinet** | **Vedúci** |
| **SLJ** | Mgr. Lenka Trnková |
| **Geografia** | Ing. Martina Fridrichová |
| **Fyzika** | Ing.. Martina Fridrichová |
| **Biológia** | Mgr. Kamila Mozolová |
| **Chémia** | Mgr. Beáta Rychlá |
| **Telesná výchova** | Mgr. Zina Labudová          |
| **Správca učebne PC** | Ing. Viera Antecká |
| **Školská knižnica** | Mgr. Kamila Mozolová |

**8 Vízia, poslanie, zámery a ciele školy**

**Vízia školy**

Naša škola je tu pre ľudí, pre žiaka základným pilierom osobného rastu a vzdelávania sa, pre rodiča je partnerom pri výchove detí, pre učiteľa je miestom, kde napĺňa svoje poslanie, pre obec a región je centrom vzdelávania, kultúry a spoločenského života.

**Poslanie školy**

Poslaním našej školy je v spolupráci s rodičmi žiakov vychovávať slobodných, zodpovedných, celoživotne sa vzdelávajúcich a úspešných žiakov a harmonicky rozvinuté osobnosti schopné uplatniť sa v rozvíjajúcej a meniacej sa spoločnosti. Budeme sa ich snažiť vyzbrojiť ideálmi, mravnými postojmi, schopnosťami, zručnosťami, vedomosťami a spôsobilosťami potrebnými na úspešné zvládnutie ďalšieho štúdia a na úspešný život. Základnými hodnotami našej školy je sloboda a zodpovednosť, tolerancia, empatia a úcta k druhým, rešpektovanie pravidiel, spolupráca, tvorivá pracovná atmosféra, radosť z úspechu a ľudskosť.

**Zámery**

1. ▪ Všestranne rozvíjať osobnosť žiaka s rešpektovaním jeho individuálnych zvláštností s posilnením čitateľskej, matematickej a športovej gramotnosti.

▪ Vytvárať deťom priateľské prostredie, v ktorom sa každé dieťa cíti bezpečne a využíva celý svoj potenciál.

▪ Vytvárať vhodné podmienky pre poskytovanie vzdelávania a zabezpečovanie trvalej spokojnosti žiakov a zákonných zástupcov.

▪ Naďalej dosahovať veľmi dobré výsledky vo výchovno-vzdelávacom procese, v mimoškolskej činnosti, formovať správanie žiakov v pozitívnom duchu.

▪ Vypracovať plán aktivít na podporu rozvoja čitateľskej gramotnosti a začleniť ho do ŠkVP.

▪ Neustále zlepšovať a zefektívňovať vyučovací proces zavádzaním moderných vyučovacích metód s využitím informačných a komunikačných technológií.

▪ Vytvárať podmienky pre štúdium žiakov so špeciálnymi vzdelávacími potrebami.

▪ Výchovu viesť v duchu humanizmu, v súlade so vzdelávaním v oblasti ľudských práv, predchádzaniu všetkých foriem diskriminácie, xenofóbie, intolerancie a rasizmu v súlade s Chartou základných ľudských práv a slobôd,

1. ▪ Podporovať zdravie, emocionálnu zrelosť, zabezpečovať ochranu detí pred sociálno-patologickými vplyvmi.
2. ▪ Pokračovať vo využívaní efektívneho modelu komunikácie so žiakmi a ich rodičmi tak, aby bola naša škola otvorená pre všetky deti, rodičov a širšiu verejnosť a to ako obsahom vzdelania, tak i formami a komunikáciou.
3. ▪ Klásť dôraz na efektívne, tvorivé a humánne vyučovanie predmetov a vzdelanie pre život.
4. ▪ Podporovať ďalšie vzdelávanie pedagogických zamestnancov školy.
5. ▪ Zlepšovať metodickú prácu predmetových komisií.

▪ Modernizovať kabinetné zbierky a vytvoriť podmienky pre nové, moderné formy a metódy práce.

▪ Neustále skvalitňovať Školský vzdelávací program ISCED 1 a ISCED 2.

1. ▪ Rozvíjať a upevňovať spoluprácu školy a okolia.

**Vlastné ciele školy:**

▪ Rozvíjať komunikačnú spôsobilosť a čitateľskú gramotnosť vo všetkých predmetoch

▪ Rozvíjať finančnú gramotnosť žiakov

▪ Rozvíjať komunikačné a sociálne zručnosti u žiakov

▪ Rozvíjať telesnú a športovú zdatnosť

▪ Venovať pozornosť výchove k zdravému životnému štýlu

▪ Venovať pozornosť výchove žiakov v oblasti ekológie

▪ Vo výchovno-vzdelávacom procese rozvíjať analytické myslenie, schopnosť tvorivo riešiť problémy, pracovať s rôznymi zdrojmi informácií, zadávať problémové úlohy a preferovať tímovú prácu

▪ Ctiť si kultúru svojho národa, národné hodnoty, organizovať návštevy múzeí, výstav, divadelných predstavení, hradov v okolí ale aj po celom Slovensku

▪ Pripomínať si ľudové tradície a zvyky, spolupráca s občanmi Snežnice, ktorí žiakom môžu priblížiť ľudové remeslá a históriu obce

▪ Zapájať žiakov do literárnych súťaží, speváckych súťaží, matematických súťaží, výtvarných súťaží, olympiád

▪ Podporovať talent, osobnosť a záujmy každého žiaka

▪ Viesť žiakov k tvorivému mysleniu, kritickému mysleniu, naučiť ich tímovo pracovať, komunikovať medzi sebou, vzájomne sa rešpektovať a byť schopní celoživotne sa vzdelávať

▪ Podporovať kognitívne procesy a spôsobilosti žiakov kriticky a tvorivo myslieť prostredníctvom získavania vlastnej poznávacej skúsenosti a aktívnym riešením problémov.

▪ Viesť žiakov k poznávaniu a postupnému využívaniu svojich individuálnych predpokladov a efektívnych spôsobov vlastného učenia sa

▪ Vytvoriť dobrý tím v triede na rozvíjanie sebapoznania a sebahodnotenia žiaka

▪ Viesť žiakov k uplatňovaniu svojich práv, plneniu svojich povinností a rešpektovaniu práv iných ľudí a ich duchovno-kultúrnych hodnôt

▪ Vytvoriť vhodné podmienky na výchovu a vzdelávanie žiakov zo sociálne znevýhodneného prostredia

▪ Zabezpečiť dostatočný počet asistentov učiteľa primerane k potrebám začlenených žiakov

▪ Ponúknuť dostatočný priestor pre ďalšie vzdelávanie zamestnancov školy, organizovať spoločné školenia

▪ Prezentovať školu formou kultúrnych programov pre rodičov a verejnosť - Posedenie s dôchodcami, Vianočná besiedka, Vianočná burza, Deň matiek

▪ Sústavne prezentovať výsledky a úspechy školy na verejnosti, zintenzívniť informačné aktivity o dianí v škole

**8.1 Profilácia školy**

▪ rozvoj jazykových kompetencií žiakov od 1. ročníka prostredníctvom využitia voliteľných hodín v rámci školského vzdelávacieho programu na posilnenie hodín jazykového vyučovania

▪ rozvoj kompetencií žiakov v oblasti informačno-komunikačných technológií od primárneho vzdelávania a to prostredníctvom využívania IKT vo všetkých predmetoch a využitím voliteľných hodín na posilnenie hodín informatiky na II. stupni v IX. ročníku

▪ rozvoj čitateľskej gramotnosti

▪ rozvoj finančnej gramotnosti

▪ rozvoj prírodnovednej gramotnosti

**8.2 Hlavné úlohy - konkretizácia úloh na podmienky školy**

1.V každodennej školskej práci postupovať v súlade so školským zákonom (245/2008 Z. z.)

2. Podľa platnej legislatívy dodržiavať ŠVP a postupovať podľa nami spracovaného ŠkVP a následne dodržiavať inovované programy.

3. Pokračovať v intenzívnom propagovaní školy smerom k rodičovskej i širšej verejnosti. Využívať pritom všetky možnosti, vrátane IKT a bežného denného styku s rodičmi žiakov.

4. V rámci ponuky mimoškolských činností žiakom reagovať na požiadavky súčasnej praxe a vytvoriť priestor pre existenciu technických činnosti.

5. Aktívne pristupovať k získavaniu grantov a projektov zameraných na vzdelávanie a spoluprácu v rámci EÚ. Táto sa musí stať záležitosťou všetkých vyučujúcich a nielen vyučujúcich jazykov, prípadne vedenia školy.

6. V oblasti prevádzky školy a jej personálnom zabezpečení pokračovať v racionalizovaní všetkých činností a ich zosúlaďovaní s ekonomickými možnosťami tak, aby sme dodržali zákonné normy a finančnú disciplínu.

7. V ekonomicko–hospodárskych činnostiach dodržiavať rozpočtové pravidlá, zákon o štátnom rozpočte a nariadenia OÚ Snežnica a orgánu štátnej správy v školstve (KSÚ) v oblasti personálnej a mzdovej.

**Oblasť vzdelávania**

1. V personálnom obsadzovaní uvoľnených miest pedagogických zamestnancov dbať na kvalifikovanosť a odbornosť pre jednotlivé kategórie pedagogických a odborných zamestnancov.

T: priebežne Z: RŠ

2. Pokračovať v obnove a výmene učebných pomôcok v kabinetných zbierkach na úrovni doby, podľa finančných možností školy.

T: priebežne Z: vedenie školy, vedúci kabinetov

3. Využívať vedomosti, získané v rámci vzdelávania v IKT na vyučovacích hodinách všetkých predmetov tak, aby sa stali samozrejmou súčasťou vyučovacieho procesu.

T: priebežne Z: všetci učitelia

4. V štruktúre vyučovacej hodiny dôsledne uplatňovať systém sebahodnotenia žiakov a hodnotenia výkonu spolužiaka kolektívom triedy.

T: podľa možností, priebežne Z: všetci učitelia

5. Dôsledne dbať na spätnú väzbu v závere každej vyučovacej hodiny. Rozplánovať si čas hodiny tak, aby bol dostatočný priestor na túto časť, bez zásahu do prestávky.

T: priebežne Z: všetci učitelia

6. V kontrolnej a hospitačnej činnosti členov vedenia školy venovať pozornosť javom uvedeným pod odsekmi 3., 4., 5.

T: trvale Z: ZRŠ+ RŠ

7. V spolupráci so zriaďovateľom resp. vzdelávacími inštitúciami (MPC) vytvárať priestor pre účasť pedagogických zamestnancov na vzdelávacích podujatiach.

T: podľa ponuky Z: vedenie školy, VPZ

8). Každý člen vedenia je povinný viesť evidenciu svojej kontrolnej činnosti a mať ju k dispozícii na hodnoverné preukázanie. Štvrťročne ju predkladať riaditeľovi školy ku kontrole. Jej obsahom sú aj úlohy smerom k učiteľom a stručný záznam o odstránení nedostatku zistenom kontrolnou činnosťou .

T: priebežne Z: VPZ

9. Pedagogické rady využívať na riešenie pedagogických otázok celoškolského významu a na rozbor základných pedagogických dokumentov a školskej legislatívy.

T: podľa plánu pedagogických porád Z: RŠ

10. Metodické združenia využiť na riešenie špecifických úloh vo vyučovaní jednotlivých predmetov v rámci pôsobnosti MZ, zjednotenie postupu pri výchove a vzdelávaní predmetov a hodnotení výstupov podľa problematickosti práce.

T: priebežne Z: vedúca MZ

11. Predmetové komisie viac využívať na riešenie problematických oblastí v metodických postupoch vyučovania predmetov v našich podmienkach, zjednocovanie obsahu a foriem pri čiastkovom hodnotení výsledkov práce žiakov.

T: priebežne Z: vedúci PK

12. Dodržiavať všetky metodické usmernenia, metódy a formy dennej práce, vzdelávacie štandardy v súlade so štátnym vzdelávacím programom ako povinné učivo, vo všetkých predmetoch.

T: trvale Z: všetci učitelia

13. Pri zapisovaní prebratého učiva do triednych kníh postupovať v súlade s príslušnými učebnými osnovami a centrálne vydanými pokynmi.

T: trvale Z: všetci učitelia

14. Viesť dokumentáciu inkluzívnych žiakov, dodržiavať resp. korigovať individuálne učebné plány podľa platných metodických pokynov s uvedenými termínmi splnenia a s menami zodpovedných zamestnancov.

T: trvale Z: ZRŠ+VP+ŠP

**8.3 Analýza výchovno-vzdelávacích výsledkov v šk. roku 2022/2023**

Príloha - Hodnotiaca správa školský rok 2022/2023

1. **Plánované aktivity školy na školský rok 2023/2024**

Príloha – Tabuľka aktivít školského roka 2023/2024

**9.1 Zapojenie sa do projektov**

|  |  |  |  |  |
| --- | --- | --- | --- | --- |
| **Názov** | **Druh projektu** | **Termín**  | **Realizácia**  | **Zodpovedný** |
| Liga proti rakovine | Národný projekt | Apríl  | finančná zbierka v obci na podporu boja proti rakovine | Trnková |
| Biela pastelka | Národný projekt | September | finančná zbierka v obci na podporu nevidiacich | Trnková |
| Liga za duševné zdravie | Národný projekt | Stála úloha | Podpora duševného zdravia žiakov a učiteľov | Trnková |
| Zmiernenie dopadu pandémie ochorenia COVID na vzdelávací proces na II. Stupni ZŠ – edIT2 | Národný projekt |  | Digitálne vybavenie | Ševčíková |
| Zdravá škola | Národný projekt | Stála úloha | podporovať zdravý životnýštýlMliečny program RAJOOvocie do škôl BUKOV | Triedni učitelia |

**9.2 Zapojenie sa do súťaží a olympiád**

|  |  |  |  |
| --- | --- | --- | --- |
| ***Názov***  | ***Termín***  | ***Ročník***  | ***Zodpovedný***  |
| Klokanko |  | 1.-4. roč. | Kubjatková J. |
| Pytagoriáda |  | 2.-4. roč. | Daňová A. |
| Pytagoriáda  |  | 5.-6. roč. | Fridrichová |
| Pytagoriáda |  | 7.,8. roč. | Rychlá |
| Biblická olympiáda |  | 5.-9. roč.  | Adamčík |
| Dejepisná olympiáda |  | 8.-9. roč. | Trnková |
| Olympiáda v anglickom jazyku |  | 8.-9. roč. | Hazuchová |
| Geografická olympiáda |  | 5.- 9. roč. | Fridrichová |
| Biologická olympiáda |  | 5.– 9. roč. | Mozolová |

**9.3 Plánované školské výlety**

Školské výlety sa budú realizovať v mesiaci jún 2024.

**9.4 Plánované exkurzie súvisiace so ŠkVP**

Plánované aktivity v tomto bode budú realizované v rámci vyučovania, pretože ich zameranie nadväzuje na učebné osnovy v jednotlivých ročníkoch a vychádzajú zo školského vzdelávacieho programu.

|  |  |  |  |  |
| --- | --- | --- | --- | --- |
| ***Názov***  | ***Termín*** | ***Ročník***  | ***Predmet*** | ***Zodpovedný*** |
| Knižnica KNM | marec | 1.-4. roč. | SJL | Kubjatková |
| Hasiči KNM | jún | 1.-4. roč. | PVO, PDA | Daňová |
| Múzeum Považs. Bystrica | apríl | 1.-4. roč. | PDA | Chovancová |
| Hvezdáreň KNM | október | 5. a 9. roč.  | GEG, FYZ | Fridrichová |
| Noc výskumníkov | september | 8.,9. roč. | BIO, CHE | Fridrichová, Mozolová |
| Považská galéria v Žiline | máj | 9. ročník | VYV | Labudová Zina |
| Galéria Ikon  | jún | 9. ročník | NBV | Adamčík |
| Kysucká knižnica Čadca | marec | 5. -9. roč. | SJL | Trnková |
| Literárne múzeum Martin | máj | 7. - 8. roč. | SJL, DEJ | Mozolová |
| Sobášny palác Bytča | október | 5. - 6. roč. | DEJ | Trnková |
| Múzeum holokaustu Sereď | máj | 9. roč. | DEJ | Trnková |
| Rosenfeldov palác | november | 5.-6.roč. | SJL | Trnková, Mozolová |

**9.5 Iné aktivity a podujatia školy realizované mimo vyučovania a v rámci činnosti ŠKD**

Príloha – Plán práce ŠKD

**9.6 Úlohy na úseku BOZP a PO**

Škola má bezpečné a zdraviu vyhovujúce podmienky v priestoroch na vyučovanie. Žiaci sú poučení o bezpečnosti a ochrane zdravia pri práci na začiatku školského roka, ako i na jednotlivých predmetoch, prípadných konkrétnych školských akciách. Zamestnanci sa zúčastňujú pravidelných školení o bezpečnosti a ochrane zdravia pri práci a proti požiaru. Škola spolupracuje s bezpečnostným technikom, prebiehajú pravidelné kontroly bezpečnosti a ochrany zdravia a odstraňovanie nedostatkov prebieha podľa výsledkov revízií.

**10 Ďalšie vzdelávanie pedagogických pracovníkov**

Ďalšie vzdelávanie pedagogických pracovníkov treba zamerať na:

▪ umožnenie absolvovania vzdelávania pedagogických pracovníkov podľa plánu profesijného rozvoja

▪ rozvíjanie právneho vedomia pedagogických pracovníkov v oblasti reformy verejnej správy, riadenia školy a inovácie legislatívy v oblasti školstva

▪ prehlbovanie vedomostí v oblasti pedagogickej diagnostiky

▪ prehlbovanie vedomostí v oblasti ľudských práv

▪ prehlbovanie vedomostí triednych učiteľov v oblasti prevencie šikanovania a iných patopsychologických javov

▪ skvalitňovanie jazykových spôsobilostí komunikácie učiteľov v cudzom jazyku

▪ zabezpečiť, podľa finančných možností, aktuálnu literatúru, časopisy a prístup k internetu pre pedagog. pracovníkov

▪ zabezpečiť informovanosť o novinkách a možnostiach využitia IKT vo vyučovaní pre učiteľov

**11 Spolupráca školy a okolia**

Aj v tomto školskom roku budeme spolupracovať s Radou školy a Občianskym združením. Chceme uskutočniť PLENÁRNE RODIČOVSKÉ ZDRUŽENIE, na ktorom oboznámime rodičov s plánom práce školy, vzdelávacími poukazmi, možnosťami záujmových aktivít na škole, školským poriadkom, školským vzdelávacím programom a zameraním školy.

Spoluprácu rodičov a učiteľov vidieť v dvoch rovinách:

▪ spolupráca U – R v príprave žiakov na vyučovanie

▪ získanie rodiča na ďalšiu spoluprácu so školou

Rodičovská rada pomáha pri organizovaní školských výletov, akcií, exkurzií. Škola využíva odbornosť rodičov i tým spôsobom, že organizuje rôzne besedy, akcie, ochotne pomôžu pri najrôznejších opravách. Škola aktívne spolupracuje so Základnou umeleckou školou v Kysuckom Novom Meste.

**Záverečné ustanovenia**

1. Plán činnosti školy je otvoreným dokumentom, možno ho podľa situácie vo všetkých jeho

oblastiach korigovať a dopĺňať.

2. Po prerokovaní a schválení tohto dokumentu v pedagogickej rade sa stáva pre všetkých zamestnancov záväzným a jeho neplnenie je závažným porušením pracovného poriadku školy.

Plán práce školy prerokovaný a schválený pedagogickou radou dňa: 31.8.2023

Plán práce školy prerokovaný a schválený radou školy dňa : 12.9.2023

Mgr. Mária Ševčíková Ing. Martina Fridrichová

riaditeľka školy predseda RŠ